Kommissionens meddelelse om anvendelsen af overgangsoprindelsesreglerne for diagonal kumulation mellem de implementerende kontraherende parter (1) i pan-Euro-Middelhavsområdet

(2022/C 202/01)

Med henblik på anvendelsen af diagonal oprindelseskumulation mellem de implementerede kontraherende parter meddeler de berørte implementerende kontraherende parter via Europa-Kommissionen hinanden de oprindelsesregler, som anvendes med de andre implementerende kontraherende parter.

Der skal erindres om, at der kun kan anvendes diagonal kumulation (af arbejde, forarbejdning og/eller materialer), hvis den implementerende kontraherende part, hvor den endelige fremstilling finder sted, og den implementerende kontraherende part, hvor den endelige modtagelse finder sted, har indgået frihandelsaftaler indeholdende tilsvarende oprindelsesregler med de andre implementerende kontraherende parter, der deltager i erhvervelsen af oprindelsesstatus.

Produkter, der har oprindelse i en implementerende kontraherende part, som ikke har indgået en aftale med den implementerende kontraherende part, hvor den endelige fremstilling finder sted, og/eller den implementerende kontraherende part, hvor den endelige modtagelse finder sted, behandles som materialer uden oprindelsesstatus.

På grundlag af de implementerende kontraherende parternes meddelelser til Europa-Kommissionen angives følgende i de tilknyttede skemaer:

Skema 1 — en forenklet oversigt over mulighederne for kumulation den 1. april 2022.

Skema 2 — anvendelsesdatoen for diagonal kumulation.

I skema 1 betyder et »X«, at de to partnere har indgået en frihandelsaftale med oprindelsesregler, der tillader kumulation efter overgangsoprindelsesreglerne. I tilfælde af diagonal kumulation med tre partnere skal der indsættes et »X« i de af tabellens rubrikker, der markerer et forhold mellem hver af de tre partnere.

I skema 2 angives anvendelsesdatoen for diagonal kumulation på grundlag af artikel 8 i tillæg A til hver enkelt protokol om oprindelsesregler mellem de implementerende kontraherende parter. I så fald står der »(T)« før datoen.

I bilag I findes en liste over implementerende kontraherende parter, der ensidigt har valgt at forlænge anvendelsen af artikel 7, stk. 3, i overgangsreglerne i tillæg A til de bilaterale protokoller om oprindelsesregler ved import af produkter henhørende under kapitel 50-63.

Koderne for de implementerende kontraherende parter i skemaerne er som følger:

— Den Europæiske Union EU — EFTA-lande: — Island IS — Schweiz (herunder Liechtenstein) (2) CH (+ LI) — Norge NO — Færøerne FO — Deltagerne i Barcelonaprocessen: — Jordan JO — Palæstina (3) PS — Deltagerne i EU’s stabiliserings- og associeringsproces: — Albanien AL — Nordmakedonien MK — Serbien RS — Montenegro ME — Georgien GE — Republikken Moldova MD

Denne meddelelse erstatter meddelelse 2022/C 31/01 (EUT C 31 af 21.1.2022, s. 1).

Skema 1

Forenklet oversigt over mulighederne for diagonal kumulation i henhold til overgangsoprindelsesreglerne i pan-Euro-Middelhavsområdet den 1. april 2022

EU CH (+LI) IS NO FO JO PS AL MK RS ME GE MD EU X X X X X X X X X X X X CH (+LI) X X X X X X X IS X X X X X X X NO X X X X X X X FO X JO X PS X AL X X X X MK X X X X RS X X X X ME X X X X GE X MD X





Tabel 2

Anvendelsesdatoer for overgangsoprindelsesreglerne for diagonal kumulation i pan-Euro-Middelhavsområdet

EU CH (+LI) IS NO FO JO PS AL MK RS ME GE MD EU (T) 1.9.2021 (T) 1.9.2021 (T) 1.9.2021 (T) 1.9.2021 (T) 1.9.2021 (T) 1.9.2021 (T) 1.9.2021 (T) 9.9.2021 (T) 6.12.2021 (T) 9.2.2022 (T) 1.9.2021 (T) 16.11.2021 CH (+LI) (T) 1.9.2021 (T) 1.11.2021 (T) 1.11.2021 (T) 1.1.2022 (T) 1.4.2022 (T) 1.1.2022 (T) 1.4.2022 IS (T) 1.9.2021 (T) 1.11.2021 (T) 1.11.2021 (T) 1.1.2022 (T) 1.4.2022 (T) 1.1.2022 (T) 1.4.2022 NO (T) 1.9.2021 (T) 1.11.2021 (T) 1.11.2021 (T) 1.1.2022 (T) 1.4.2022 (T) 1.1.2022 (T) 1.4.2022 FO (T) 1.9.2021 JO (T) 1.9.2021 PS (T) 1.9.2021 AL (T) 1.9.2021 (T) 1.1.2022 (T) 1.1.2022 (T) 1.1.2022 MK (T) 9.9.2021 (T) 1.4.2022 (T) 1.4.2022 (T) 1.4.2022 RS (T) 6.12.2021 (T) 1.1.2022 (T) 1.1.2022 (T) 1.1.2022 ME (T) 9.2.2022 (T) 1.4.2022 (T) 1.4.2022 (T) 1.4.2022 GE (T) 1.9.2021 MD (T) 16.11.2021

(1) »implementerende kontraherende part«: en kontraherende part i den regionale konvention om pan-Euro-Middelhavs-regler for præferenceoprindelse, der indlemmer pan-Euro-Middelhavs-overgangsreglerne for oprindelse i sine bilaterale præferencehandelsaftaler med en anden kontraherende part i konventionen.

(2) Schweiz og Fyrstendømmet Liechtenstein danner toldunion.

(3) Denne betegnelse må ikke udlægges som en anerkendelse af en palæstinensisk stat og berører ikke de enkelte medlemsstaters holdninger til dette spørgsmål.